To danske F16-jagere måtte juleaften i luften for at følge to russiske bombefly, der nærmede sig dansk luftrum, oplyser Flyvertaktisk Kommando til Ritzau. F16-flyene lettede klokken 23:45, da de to russiske bombefly af typen Tupolev, eller Blackjack, som de også kaldes, kom ind i den danske sikkerhedszone. Da bombeflyene var nærmest, var de 120 kilometer fra dansk luftrum. - Det er altid spændende,  når vi bliver sendt op til den slags opgaver, for vi ved aldrig, hvad der er vi kommer op til, siger nordjyske F-16 pilot Peter Melgaard til TV2/Nord. Peter Melgaard fløj den ene af de to F-16 jagere, der blev sendt på vingerne for at holde øje med russerne. - Vi interceptede de to Tupolev ude over Vesterhavet og fulgte dem til de igen forlod det dansk kontrollerede luftrum på grænsen til England, oplyser han. Det er anden gang inden for to måneder, at danske jagerfly er i kontakt med russiske bombefly. Forrige gang var 30. oktober. Bombeflyene juleaften benyttede samme rute som i oktober.
Danske F16-jagere holdt øje med russiske bombefly